Jevgeni Malkin

Jevgeni Vladimirovitš Malkin (, s. 31. heinäkuuta 1986 Magnitogorsk, Venäjän SFNT, Neuvostoliitto) on venäläinen jääkiekkoilija, jolla on myös Yhdysvaltojen kansalaisuus. Hän on pelannut NHL-joukkue Pittsburgh Penguinsissa kaudesta  alkaen. Vuosina 2009, 2016 ja 2017 hän voitti joukkueessa Stanley Cupin.

Malkin on voittanut Venäjän maajoukkueessa maailmanmestaruuden vuosina 2012 ja 2014, sekä yhteensä 6 MM-mitalia.

 Ura 
 Metallurg Magnitogorsk (2003–2006) 
Pittsburgh Penguins varasi Malkinin NHL:ään vuonna 2004, koko varaustilaisuuden toisena pelaajana. Kaudella 2004–2005 NHL:ää ei pelattu, ja liigan käynnistyessä syksyllä 2005 Malkin jäi vielä kaudeksi 2005–2006 Metallurg Magnitogorskiin.

Malkin halusi lähteä kaudeksi 2005–2006 NHL:ään, mutta Metallurg Magnitogorskin johtajat painostivat hänet allekirjoittamaan seuran kanssa jatkosopimuksen.Leppänen, Marko: Vieraalla maalla. Jääkiekkolehti, nro 4/2007, s. 78–79 (Malkinia käsittelevä artikkeli) Tämän jälkeen Metallurg takavarikoi Malkinilta passin varmistaakseen, ettei hän karkaa Yhdysvaltoihin. Seura palautti hänen passinsa Suomessa järjestettyä harjoitus- ja pelimatkaa varten. Malkin katosi joukkueensa keskuudesta lauantaina 12. elokuuta 2006, minkä jälkeen hän piileskeli muutaman päivän ajan Helsingissä. Malkin irtisanoi faksilla Metallurg-sopimuksensa ja kävi Yhdysvaltain lähetystössä anomassa viisumia. Malkin sai siirto-operaationsa järjestelyissä apua pelaaja-agenttiyhtiö CAA:lta, ja oleskeluluvan saatuaan hän lensi Pohjois-Amerikkaan.

Tapauksesta nousi mediassa suuri kohu. Metallurg vei asian oikeuteen vaatien valtavaa korvausta Malkinista. Korvausvaatimus kuitenkin hylättiin, koska Venäjän työlain mukaan työntekijän sopimus päättyy kahden viikon päästä ilmoituksesta. Venäjä ei ollut hyväksynyt kansainvälisen jääkiekkoliiton IIHF:n asettamaa sopimusta pelaajien siirtokorvauksista, ja näin Metallurg ei saanut minkäänlaista korvausta vanhasta pelaajastaan.

 Pittsburgh Penguins ja tulokasvuodet (2006–2009) 

Syksyllä 2006 Malkin solmi Pittsburgh Penguinsin kanssa kolmivuotisen sopimuksen. Ennen kauden alkua monet pitivät häntä maailman parhaana jääkiekkoilijana, joka ei pelaa NHL:ssä. Ensimmäisellä NHL-kaudellaan Malkin palkittiin kauden parhaalle tulokkaalle jaettavalla Calder Memorial Trophylla. Hän voitti tulokkaiden pistepörssin ja sijoittui koko liigan pistepörssissä 18:nneksi.

Kaudella 2007–2008 Malkin oli NHL:n pistepörssissä toinen ja hän oli ehdolla NHL:n arvokkaimmaksi pelaajaksi. Pittsburgh Penguins eteni Stanley Cup -finaaleihin asti mutta hävisi finaalisarjan Detroitille otteluvoitoin 4–2. Kauden jälkeen Malkin solmi Pittsburghin kanssa viiden vuoden jatkosopimuksen, jolla on arvoa 43,5 miljoonaa Yhdysvaltain dollaria.

Kaudella 2008–2009 Malkin vei runkosarjan pistepörssin voiton ja voitti myös pudotuspelien pistepörssin 14 + 22 = 36 pisteellä. Vain Wayne Gretzky, Mario Lemieux ja Paul Coffey ovat tehneet enemmän pisteitä NHL:n pudotuspeleissä yhdellä kaudella.Career Stats - Playoffs - All Skaters - Single Season Leaders For Team - Career Points - NHL.com - Stats Pittsburgh Penguins voitti Stanley Cupin, ja Malkin valittiin pudotuspelien arvokkaimmaksi pelaajaksi ensimmäisenä venäläisenä pelaajana NHL:n historiassa.

 Rikkonaiset kaudet (2009–2012) 
Kaudella 2009-2010 Malkinilta jäi 18 runkosarjan ottelua väliin loukkaantumisten takia, eikä hän päässyt aivan edellisen kauden pistetahtiin. Pittsburghin joukkue putosi pudotuspelien toisella kierroksella hävittyään Montrealille. Kausi 2010–2011 oli vielä repaleisempi, sillä oltuaan ensin 5 peliä pois vasemman polven vamman takia, Malkin loukkasi 4. helmikuuta 2011 pelatussa paluuottelussaan oikean polvensa. Vamma piti Malkinin sivussa loppukauden ajan.

NHL-kaudella 2011–2012 Malkin pelasi Lokomotiv Jaroslavlin logo kypärässään kunnioittaakseen Lokomotivin lentoturmassa kuolleita pelaajia. Kyseisellä kaudella Malkin voitti myös pistepörssin ja näin ollen myös Art Ross Trophyn tehden 109 tehopistettä 75 runkosarjaotteluun. Poissaolot johtuivat edelliskauden polvivamman jälkivaikutuksista. Pistepörssin voiton lisäksi, menestyksekkään kauden päätteeksi, hän voitti myös ansaitusti Hart Memorial Trophyn ja Ted Lindsay Awardin, joiden lisäksi hänet valittiin myös odotetusti NHL:n ykköstähdistökentälliseen. Hän oli kauden ainut sadan tehopisteen rajan rikkonut pelaaja. http://www.nhl.com/ice/historicalstats.htm?season=20112012&gameType=2&team=&position=S&country=

 Kansainvälinen ura 

Malkin on edustanut Venäjää olympialaisissa 2006, 2010 ja 2014, sekä MM-kilpailuissa 2005, 2006, 2007, 2010, 2012, 2014 ja 2015. Hänellä on kaksi maailmanmestaruutta, 2 MM-hopeaa ja 3 MM-pronssia. Venäjän voittaessa maailmanmestaruuden 2012, Malkin voitti turnauksen maali- ja pistepörssin, sekä valittiin turnauksen arvokkaimmaksi pelaajaksi ja tähdistökentälliseen. Vuoden 2014 MM-finaalissa Suomea vastaan, Malkin teki voittomaaliksi jääneen 3–2-osuman. 

 Palkintoja ja saavutuksia 
 Stanley Cup: 2009, 2016, 2017
 Hart Memorial Trophy: 2012
 Art Ross Trophy: 2009, 2012 
 Conn Smythe Trophy: 2009
 Calder Memorial Trophy: 2007
 NHL:n tähdistökentällisessä: 2008, 2009, 2012
 NHL:n tähdistöottelussa: 2008, 2009, 2015
 NHL-tulokkaiden tähdistökentällisessä: 2007
 NHL-tulokkaiden maali- (33) ja pistepörssin (85) voitto: 2007
 11 hattutemppua NHL:n runkosarjassa,Malkin stays red hot with 11th career hat trick NHL.com Viitattu: 27.1.2017 2 hattutemppua pudotuspeleissäPenguins' Malkin ends drought with hat trick NHL.com Viitattu: 27.5.2016
 MM-kultaa: 2012, 2014
 MM-hopeaa: 2010, 2015
 MM-pronssia: 2005, 2007, 2019
 MM-kilpailuiden arvokkain pelaaja: 2012
 MM-kilpailuiden tähdistökentällisessä: 2007, 2010, 2012
 Nuorten MM-kilpailuiden paras hyökkääjä ja tähdistökentällisessä: 2006

 Ennätyksiä 
 Malkin teki maalin kuudessa ensimmäisessä pelaamassaan NHL-ottelussa, mihin ei ole pystynyt kukaan muu pelaaja ensimmäisen NHL-kauden 1917–1918 jälkeen. Tuolla kaudella saavutukseen ylsivät Joe Malone, Newsy Lalonde ja Cy Denneny.
 Pisin venäläispelaajan pisteputki NHL:ssä – 15 ottelua<ref>Penguins Notebook: Goal 87 for No. 87 was quite a rarity post-gazette.com</ref>

 Tilastot 
 2003–2004 Metallurg Magnitogorsk RSL 34 3 9 12 12 – – – – –        JMM  6  1  4  5  0 2004–2005 Metallurg Magnitogorsk RSL 52 12 20 32 24 5 0 4 4 0        JMM  6  3  7  10  16                       MM  9  0  4  4  8 2005–2006 Metallurg Magnitogorsk RSL 46 21 26 47 46 11 5 10 15 41 15px|Pronssia       JMM  6  4  6  10  12                       OK  7  2  4  6  31                       MM  7  3  6  9  6 2006–2007  Pittsburgh Penguins NHL 78 33 52 85 80 5 0 4 4 8         MM  9  5  5  10  6 2007–2008 Pittsburgh Penguins NHL 82 47 59 106 78  20  10  12  22  24  2008–2009 Pittsburgh Penguins NHL 82 35 78 113 80  24  14  22  36  51     2009–2010 Pittsburgh Penguins NHL 67 28 49 77 100 13 5 6 11 6        OK  4  3  3  6  0                     MM  5  5  2  7  10 2010–2011 Pittsburgh Penguins NHL 43 15 22 37 18 – – – – –  2011–2012 Pittsburgh Penguins NHL 75 50 59 109 70 6 3 5 8 6       MM  10  11  8  19  4 2012–2013 Metallurg Magnitogorsk KHL 37 23 42 65 58 – – – – –  Pittsburgh Penguins NHL 31 9 24 33 36 15 4 12 16 26 2013–2014 Pittsburgh Penguins NHL 60 23 49 72 62 13 6 8 14 8        OK  5  1  2  3  2                    MM  4  2  1  3  2    Pittsburgh Penguins  NHL  69  28  42  70  60  5  0  0  0  0        MM  9  5  5  10  8   Pittsburgh Penguins  NHL  57  27  31  58  65  23  6  12  18  18    Pittsburgh Penguins  NHL  62  33  39  72  77  25   10   18   28   53        MC  4  1  2  3  2   Pittsburgh Penguins  NHL  78  42  56  98  87  9  4  4  8  16   Pittsburgh Penguins  NHL  68  21  51  72  89  4  1  2  3  6        MM  10  1  5  6  4   Pittsburgh Penguins  NHL  55  25  49  74  58  4  0  1  1  6   Pittsburgh Penguins  NHL  33  8  20  28  24  4  1  4  5  8   Pittsburgh Penguins  NHL  41  20  22  42  24  7  3  3  6  6   Pittsburgh Penguins  NHL  82  27  56  83  82  –  –  –  –  –   Pittsburgh Penguins  NHL  82  27  40  67  70  –  –  –  –  –   Pittsburgh Penguins  NHL  68  16  34  50  42  –  –  –  –  – NHL yhteensä 1213  514  832  1346  1202  177  67  113  180  242 RSL yhteensä 132  36  55  91  82  16  5  14  19  41

 Lähteet 
pienoiskuva|Malkin ja Conn Smythe Trophy 2009.

 Leppänen, Marko: Vieraalla maalla. Jääkiekkolehti'', nro 4/2007, s. 78–79. (Malkinia käsittelevä artikkeli)




Viitteet

Luokka:Venäläiset jääkiekkoilijat
Luokka:Jääkiekon maailmanmestarit
Luokka:Calder Memorial Trophy -voittajat
Luokka:Hart Memorial Trophy -voittajat
Luokka:Art Ross Trophy -voittajat
Luokka:Conn Smythe Trophy -voittajat
Luokka:Ted Lindsay Award -voittajat
Luokka:Pittsburgh Penguinsin varaamat pelaajat
Luokka:Vuonna 1986 syntyneet
Luokka:Elävät henkilöt
Luokka:Seulonnan keskeiset artikkelit